Πίνακας μεταλλίων Χειμερινών Ολυμπιακών Αγώνων 1956

Ο πίνακας μεταλλίων των Χειμερινών Ολυμπιακών Αγώνων του 1956 είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 1956. 

Συνολικά, 821 αθλητές από 32 χώρες έλαβαν μέρος σε 24 αγωνίσματα των 4 αθλημάτων που πραγματοποιήθηκαν στην Κορτίνα Ντ' Αμπέτσο της Ιταλίας, το διάστημα 26 Ιανουαρίου - 5 Φεβρουαρίου 1956. Από τις 32 συμμετέχουσες χώρες, οι 13 κέρδισαν μετάλλιο στους Αγώνες.

Στην πρώτη της συμμετοχή σε Χειμερινούς Ολυμπιακούς Αγώνες, η Σοβιετική Ένωση βρέθηκε στην κορυφή του πίνακα μεταλλίων έχοντας τα περισσότερα χρυσά (7) αλλά και συνολικά μετάλλια (16), αφήνοντας δεύτερους τους Αυστριακούς και τρίτους τους Φινλανδούς. Οι επενδύσεις των Σοβιετικών στον αθλητισμό θα οδηγήσουν στην κυριαρχία τους για τις επόμενες τρεις δεκαετίες, καθώς τερματίζουν στην πρώτη θέση της κατάταξης στις Χειμερινές Ολυμπιάδες από το 1956 έως και το 1988, με εξαίρεση τα 1968 και 1984.

Από την άλλη, Ιαπωνία και Πολωνία κατέκτησαν το πρώτο τους μετάλλιο στους Χειμερινούς Ολυμπιακούς Αγώνες. Μάλιστα, το μετάλλιο της Ιαπωνίας ήταν το πρώτο για οποιαδήποτε ασιατική χώρα σε αυτές τις διοργανώσεις.

Πίνακας μεταλλίων 

Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

Εξωτερικοί σύνδεσμοι 
 Χειμερινοί Ολυμπιακοί Αγώνες 1956 - Κορτίνα Ντ' Αμπέτσο (Διεθνής Ολυμπιακή Επιτροπή)
 
 

Χειμερινοί Ολυμπιακοί Αγώνες 1956
1956